Document ID: /roh_data/filtered/fineweb-2-filterrobots_roh.jsonl.gz/15299

Cunzunt pertutgà da la bloccada da la staziun da Winterthur è il traffic a distanza. Dals trens regiunals pon sulet las lingias S 7 ed S 41 cursar tenor urari, sco las Viafiers federalas annunzian.
Tar l'accident èn trais vaguns cun glera ids sur ils binaris ora. Ina pitga d'electricitad è vegnida donnegiada, ed era ils binaris han patì, sco la SBB ha ditg. Daco ch'ils vaguns èn sviads n'è anc betg cler. Blessads n'hai dà nagins.
Il disturbi ha gì gronda influenza sin il traffic da pendularis dal venderdi saira. Ils passagiers sin il traject ost-vest da la Svizra han stuì prender en cumpra retards e colliaziuns stritgadas. Tschients da pendularis eran bloccads sin diversas staziuns.
RR novitads 18:00